Na temelju članka 34. Zakona o fiskalnoj odgovornosti (narodne novine 111/18), ) i članka 32.Statuta Općine Kumrovec i Statutarne odluke o I izmjenama i dopunama statuta Općine Kumrovec («Službeni glasnik Krapinsko-zagorske županije» broj 12/18. i 9/2020) Općinsko vijeće Općine Kumrovec na 25. radnoj sjednici donijelo je

**Godišnji plan upravljanja i raspolaganja nekretninama Općine Kumrovec za 2021. godinu**

Članak 1.

Ovim Godišnjim planom regulirano je :

- upravljanje imovinom što podrazumijeva sve sustavne i koordinirane aktivnosti i dobre prakse kojima se optimalno i održivo upravlja imovinom, tekućeg i investicijskog održavanja nekretnina, reguliranje vlasništva

- raspolaganje imovinom što podrazumijeva pravo na otuđenje, opterećenje, ograničenje i odricanje od prava, odnosno predstavlja prodaju, davanje u zakup ili najam, osnivanje prava građenja, darovanje, zamjenu, financiranje izgradnje ili rekonstrukcije nekretnine , i to imovine čije održavanje i izgradnja nije regulirano programima i planovima iz područja komunalnog gospodarstva, a odnosi se na:

- poslovne prostore, s pripadajućim inventarom,

- građevinsko i poljoprivredno zemljište,

- ostale nekretnine

Članak 2.

Godišnji plan upravljanja i raspolaganja nekretninama Općine Kumrovec za 2021 godine provodi se kroz slijedeće aktivnosti :

**A100001: Održavanje zgrada, opreme i vozila**

Planirana sredstva u 2021 godini kroz Aktivnost : Održavanja zgrada, opreme i vozila iznose 42.500,00 kn. Kroz aktivnost se provodi održavanja objekata u vlasništvu Općine, održavanja teretnog vozila,

**A100002 Nabava dugotrajne imovine**

Planirana sredstva u 2021 godini kroz aktivnost Nabava dugotrajne imovine iznose 5.000,00 kn. Kroz aktivnost će se provoditi kupovina kupovina računala i ostale komunikacijske opreme.

Izvor financiranja: 11 Opći prihodi i primici u iznosu 5.000,00 kn

**A100003 Izrada projekata za dodatna ulaganja na općinskim zgradama**

Planirana sredstva kroz aktivnost Izrada projekata za dodatna ulaganja na općinskim zgradama u 2021 godini iznosi 20.000,00 kn

Izvoz financiranja : 11 Opći prihodi i primici

**T100001 Dodatna ulaganja na općinskim zgradama**

Za Tekući projekt Dodatna ulaganja na općinskim zgradama planirana sredstva u 2021 godini iznose 1,365.000,00 kn, a odnose se na dodatna ulaganja, odnosno rekonstrukciju Društvenog doma, uređenje parka oko Centra za posjetitelje, dodatna ulaganja na zgradi Centar za posjetitelje faza 3 .

Izvor financiranja : 11 Opći prihodi i primici u iznosu od 113.000,00 kn

51 pomoći EU u iznosu od 267.000,00 kn

52 Ostale pomoći u iznosu od 985.000,00 kn

Članak 3.

Godišnji plan i upravljanja i raspolaganja nekretninama Općine Kumrovec za 2021 godine provodi se kako slijedi :

-*Kategorija Zemljište*

Poljoprivredno zemljište - temeljem registra imovine utvrditi postoji li mogućnost davanja istog u zakup.

Naslijeđeno zemljište i ostalo zemljište s upisanim teretima - stupiti u kontakt s vjerovnicima i suvlasnicima te pokušati naći rješenje za skidanje tereta.

Sumnjivo i sporno zemljište – utvrditi činjenično stanje i pokrenuti odgovarajuće postupke za rješavanje.

* *Kategorija Poslovni prostori i ostale nekretnine*

Kontinuirano voditi brigu o održavanju.

Prostore u najmu obići i utvrditi stanje, redovito pratiti ispunjenje obveza najmoprimca oko održavanja.

Inventar i prostore iznajmljivati temeljem odluka Općinskog vijeća.

Članak 4.

Za imovinu obnoviti police osiguranja.

Članak 5.

Vrijednost imovine kontinuirano ažurirati temeljem procjena sudskih vještaka i podataka Ministarstva financija i Porezne uprave.

Članak 6.

Ukupna planirana sredstva za provođenje Godišnjeg plana upravljanja i raspolaganja nekretninama Općine Kumrovec za 2020 godinu iznose 1,499.000,00 kn

Ukoliko se proračunski prihodi neće ostvarivati u planiranom iznosu, izdaci iz ovog Godišnjeg plana realizirati će se proporcionalno u visini ostvarenih prihoda Proračuna Općine Kumrovec.

Članak 7.

Ovaj Godišnji plan upravljanja i raspolaganja nekretninama Općine Kumrovec za 2021 godinu objavit će se u „Službenom glasniku Krapinsko-zagorske županije“, a stupa na snagu osmi dan od objave.

KLASA: 400-06/19-01/04

URBROJ: 2135-05/20-06/07

Kumrovec, 11.12.2020.

Predsjednik Općinskog vijeća

Općine Kumrovec

Tomica Broz